אגב, זהו הניצחון הרביעי הרצוף של קבוצה ישראלית על יריבה הונגרית במסגרת אירופית. המאזן במפגשים אלו: 7 ניצחונות לקבוצות הישראלית ותיקו אחד בודד (בשבוע שעבר).
ולאדן איביץ': "היה קשה מאוד", על השער של אלירן עטר: "מדהים"
דקה 1: המשחק יצא לדרך. האם מכבי תל אביב תעבור את היריבה ההונגרית? 8,256 צופים הגיעו ליציעים בנתניה.
דקה 2: ברסקי שלח נהדר את קיארטנסון לתוך רחבת פרנצווארוש, האיסלנדי בעט אך הכדור נהדף לקרן.
דקה 5: דוידה לנזפאמה העלה כדור מסוכן לרחבת מכבי תל אביב. ראיקוביץ' יצא וקלט.
דקה 10: אבי ריקן איחר בתקול, פגע בשחקן יריב במרכז המגרש וספג אזהרה מילולית מהשופט.
דקה 20: כדור חופשי הועלה לרחבת פרנצווארוש, סאבוריט הצליח להגיע אך נגח החוצה.
דקה 27: אלי דסה שלח כדור נהדר לעברו של עטר. החלוץ ניסה מספרת בתוך הרחבה, הכדור לא התלבש ויצא החוצה.
דקה 29: וידאר קיארטנסון ספק הופל ברחבה אחרי כדור קרן, השופט הורה להמשיך.
דקה 34: אבי ריקן קיבל כרטיס צהוב אחרי עבירה שביצע במרכז המגרש.
דקה 45: כדור חופשי נפסק לזכות פרנצווארוש סמוך לרחבת מכבי תל אביב. דוידה לנזפאמה סובב והכדור עבר סמוך לשער של הצהובים.
דקה 46: שער!!!! מכבי תל אביב עלתה ל-0:1 מגול אדיר של אלירן עטר. רוסלן ברסקי שלח מצוין לעברו של החלוץ שהשתלט נפלא וסובב פנימה מ-25 מטרים. שערו השני של עטר מול פרנצווארוש.
דקה 47: שריקה למחצית. שימו לב לנתון הבא: שתי הקבוצות הצליחו לייצר רק בעיטה אחת למסגרת והכדור הזה מצא את הרשת ההונגרית.
דקה 50: פרנצווארוש פתחה את המחצית השנייה בלחץ על השער של מכבי תל אביב, אבל דווקא הצהובים הגיעו לשני מצבים בזה אחר זה אך השוער הצליח להדוף בעיטות של דור פרץ ואבי ריקן.
דקה 54: עוד כדור מסוכן הועלה לרחבה ההונגרית, דור מיכה הצליח לבעוט אך הכדור עבר ליד השער.
דקה 56: הלחץ הצהוב נמשך: דור פרץ שלח את אלירן עטר לתוך הרחבה, החלוץ לא הגיב מהר מספיק והכדור שלו עבר מעל השער.
דקה 65: אלי דסה העלה לרחבה, וידאר קיארטנסון הצליח לייצר מספרת, השוער דנש דיבוס שוב הגיב מעולה וקלט.
דקה 66: המספרת הייתה הפעולה האחרונה של קיארטנסון על הדשא. החלוץ האיסלנדי הוחלף על ידי ארון שוינפלד.
דקה 68: השופט עצר את המשחק לצורך הפסקת מים.
דקה 73: חילוף שני במכבי תל אביב. אלירן עטר פינה את מקומו לעומר אצילי.
דקה 77: הזדמנות גדולה למכבי תל אביב: ארון שוינפלד המחליף הגיע לכדור קרן ונגח לקורת השער של פרנצווארוש.
דקה 78: ההחמצות של מכבי תל אביב נמשכו: עומר אצילי המחליף השתלט על כדור ושיגר אותו לקורת השער.
דקה 90: השופט קבע תוספת זמן של ארבע דקות.